Kevin Danso

Kevin Danso (sündinud 19. septembril 1998 Voitsbergis) on Austria jalgpallur, kes mängib keskkaitsjana Prantsusmaa kõrgliigaklubis RC Lens ja Austria jalgpallikoondises.

Ta sündis Austrias Ghana päritolu vanemate perekonnas. Kuueaastaselt kolis ta Inglismaale ning kuulus seal Readingi ja Milton Keynes Donsi noortesüsteemi.

2014. aastal liitus ta Saksamaa klubiga FC Augsburg. Klubi põhimeeskonnas debüteeris ta Saksamaa kõrgliigas 2017. aasta märtsis ning sai 18 aasta ja 165 päeva vanuselt klubi ajaloo noorimaks debütandiks. Hooajal 2019/20 oli ta Augsburgist laenul Inglismaa kõrgliigaklubis Southampton ja hooajal 2020/21 Saksamaa kõrgliigaklubis Düsseldorfi Fortuna.

2021. aasta augustis sõlmis ta lepingu Lensiga. Danso valiti Prantsusmaa kõrgliiga hooaja 2022/23 sümboolsesse koosseisu.

Alates 2013. aastast mängis Danso Austria noortekoondistes, kuid tal oli võimalik koondises esindada ka Inglismaad või Ghanat.England scouts keep to tabs on Augsburg youngster Kevin DansoYoungster Kevin Danso picks Austria over Ghana Austria jalgpallikoondises debüteeris Danso 2. septembril 2017 MM-i valikmängus Walesi vastu.https://www.national-football-teams.com/player/68785/Kevin_Danso.html (vaadatud 4.5.2023)

 Viited  

Kategooria:Austria jalgpallurid
Kategooria:FC Augsburgi mängijad
Kategooria:Southampton FC mängijad
Kategooria:Düsseldorfi Fortuna mängijad‏‎
Kategooria:RC Lensi mängijad
Kategooria:Bundesliga mängijad
Kategooria:Premier League'i mängijad
Kategooria:Ligue 1 mängijad
Kategooria:Sündinud 1998